ฝนเทกระหน่ำกทม-ปริมณฑล น้ำท่วมขังรอการระบายหลายจุด
เช้าวันนี้ (30 พ.ค.) ฝนเทกระหน่ำบริเวณพื้นที่กทม-ปริมณฑล ส่งผลให้เกิดน้ำท่วมขังรอการระบายหลายจุด ขณะที่กรมอุตุนิยมวิทยา กรุงเทพฯ และปริมณฑลมีฝนฟ้าคะนองร้อยละ 80 ของพื้นที่ และมีฝนตกหนักบางแห่ง
31 พ.ค. 2560

ผู้สื่อข่าวรายงานว่า ในช่วงเช้าวันนี้ (30 พ.ค.) เกินฝนฟ้าคะนองหลายพื้นที่ในบริเวณกรุงเทพมหานครและปริมณฑล ซึ่งบางพื้นที่เริ่มมีน้ำท่วมขังรอการระบายหลายจุด ทั้งนี้ กรมอุตุนิยมวิทยา ประกาศว่า วันนี้กรุงเทพฯ และปริมณฑล จะมีฝนฟ้าคะนองร้อยละ 80 ของพื้นที่ และมีฝนตกหนักบางแห่ง อุณหภูมิต่ำสุด 25 – 26 องศาเซลเซียส อุณหภูมิสูงสุด 31 – 33 องศาเซลเซียส ลมตะวันตกเฉียงใต้ ความเร็ว 15 – 30 กม./ชม.
   